Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SECONDARI
Teknolojia ni umaarufu wa kisayansi hususan katika matumizi ya vitu mbalimbali. Baadhi ya shule nyingi nchini Kenya zimetumia mkondo mpya wa kisayansi katika kuendeleza 
shughuli zao za masomo, hosahosa shule za sekondari.Teknolojia imeweza kurahisisha masomo ya sekondari katika njia tofauti tofauti. 
Mojawapo ya faida ambayo teknolojia imeleta katika shule za sekondari ni utumiaji wa kompyuta shuleni. Naam wanafunzi huweza kudurusu kutumia kompyuta zao ambapo hufanya utafiti zaidi kuhusiana na somo fulani hivyo basi kuelewa vizuri katika masomo yake kwani majibu ya maswali hupata kwa urahisi.
Faida nyingine ya teknolojia ni kuwa imeweza kuendeleza masomo kutumia njia ya intaneti. Katika kipindi cha likizo wanafunzi huendelea na silabasi yao. Hapo walimu hufundisha wanafunzi kama kawaida kutumia njia ya intaneti.
Vile vile teknolojia imeleta uvumbuzi wa tarakilishi. Walimu huhifadhi data muhimu katika masomo tarakilishi. Hivyo huwezesha kufundisha wanafunzi pasipo na vigezo vyovyote. Hata hivyo wanafunzi nao wamekabidhiwa vifaa hivyo katika utumiaji wao wenyewe ambapo huendeleza shughuli zao za masomo kwa urahisi. 
Licha ya hayo, baadhi ya shule za sekondari zimeweza kutumia televisheni. Hali hii huburudisha wanafunzi na hutuliza akili zao kwani hufikiria zaidi. Pia wanafunzi kwa walimu hasa katika shule za bweni huona matukio mbalimbali yanayotokea nchini hivyo basi huelimika kutokana na mengi. 
Kwa kweli hakuna kizuri kikosacho kasoro kwani kuna madhara mbalimbali yanayotokana na teknolojia. Hii ni kwa sababu baadhi ya wanafunzi huwa wazembe mno hivyo basi kutegemea kompyuta katika masomo. Mwanafunzi hawezi kufikiria zaidi kuhusiana na suala fulani ili kutoa jibu mwafaka. 
Pindi wanafunzi wanapokuwa likizoni ni wachache mno wanao saidika masomoni kupitia intaneti. Hii inatokana katika hali tofauti za maisha kwani vidole vya mwanadamu havko sawa. Wengi wao wasiomudu huzoroteka katika masomo na huenda wasiyaangazie masomo kwa kiwango mwafaka.
Nikitamatisha, televisheni hupoteza muda mwingi kwani wanafunzi ambapo wangetumia muda huo kudurusu. Hata hivyo wanafunzi hao hao wanaweza kujihusisha na tabia chafu kutokana na filamu mbali mbali zitazamwazo. 
Mbali na madhara hayo teknolojia, imeweza kuinua kiwango cha elimu kwa asilimia kikubwa kupelekea masomo urahisi.